A League of Their Own (2022)

A League of Their Own er en amerikansk sports-, drama- og komedie-fjernsynsserie satt i 1943. Serien ble skapt av Will Graham og Abbi Jacobson. A League of Their Own er direkte basert på filmen fra 1992 med samme originaltittel, En klasse for seg, om etableringen av et profesjonelt kvinnelag i baseball i løpet av andre verdenskrig. Serien har nye figurer og fortellinger som ikke er i filmen fra 1992.
Serien ble først vist på Amazon Prime Video, med åtte episoder som premierte 12. august 2022.


== Handling ==
Serien, satt i 1943, handler om etableringen av Rockford Peachers, et kvinnelag i ligaen All-American Girls Professional Baseball League. Carson Shaw forlater hennes bygdeliv i Idaho mens hennes ektemann er en del av krigen, for å forfølge hennes drøm om å spille profesjonell baseball. Maxine Chapman er en afrikansk-amerikansk kvinne som er besatt av baseball, men som ikke klarer å få trenere til å la henne prøve seg ut, og blir ikke tatt seriøst av noen baseball-lag på grunn av hennes kjønn og hudfarge.


== Rollebesetning ==


=== Hovedroller ===
Abbi Jacobson som Carson Shaw – lagets «catcher» med et skjult forhold med lagkameraten Greta.
Chanté Adams som Maxine «Max» Chapman – en dyktig «pitcher» som prøver å starte sin profesjonelle baseball-karriere. Hun gjemmer sin lesbiske legning fra hennes bestevenn, Clance.
D'Arcy Carden som Greta Gill – en glamorøs Rockford Peaches-spiller. Hun oppfordrer Carson til å omfavne sin seksualitet, og til å trene laget.
Gbemisola Ikumelo som Clance Morgan – en tegneserietegner og Maxine sin bestevenn.
Roberta Colindrez som Lupe García – lagets «pitcher», referert til som «the Spanish Striker», selv om hun er meksikansk-amerikansk.
Kelly McCormack som Jess McCready – en skikkelig konkurranseinnstilt kanadisk spiller. Hun blir stadig bøtelagt av Beverly for å gå med bukser utenfor lagets hus.
Priscilla Delgado som Esti González – en ung kubansk spiller som ikke snakker engelsk.
Molly Ephraim som Maybelle Fox – en sprudlende spiller
Melanie Field som Jo DeLuca – Gretas bestvenn og en spiller som elsker moro.
Kate Berlant som Shirley Cohen – en spiller med angst.


=== Gjengangere ===
Alex Désert som Edgar Chapman – Maxine sin far, som støtter hennes drøm.
Saidah Arrika Ekulona som Toni Chapman – Maxine sin ikke-støttende mor, som forventer at Maxine skal ta over hårsalongen hennes.
Nat Faxon som Marshall
Dale Dickey som Beverly – lagets «chaperone», som sørger for at kvinnene på laget oppfører seg ordentlige og at de er punktlige.
Aaron Jennings som Guy – ektemannen til Clance.
Kendall Johnson som Gary
Lea Robinson som Bert Hart – Maxines onkel på morsida og transmann.
Patrice Covington som Gracie


=== Gjesteroller ===
Kevin Dunn som Morris Baker
Nancy Lenehan som Vivienne Hughes
Marinda Anderson som Leah
Nick Offerman som Casey «Dove» Porter – Rockford Peaches sin trener og en tidligere profesjonell baseball-spiller.
Patrick J. Adams som Charlie – Carsons ektemann, og en soldat som er innkalt til andre verdenskrig.
Rosie O’Donnell som Vi – bartender og eier ved en gjemt bar for homofile.
Andia Winslow som Esther – en «pitcher» på laget Red Wright's All-Stars i ligaen Negro League.
Marquise Vilsón som Red WrightI tillegg har Don Fanelli rollen som Alan Baker, Lil Frex rollen som Ana og Rae Gray rollen som Terri.


== Produksjon ==


=== Utvikling ===
Abbi Jacobson og Will Graham møtte med Sony Pictures i 2017 med idéen om å gjenskape Penny Marshalls film, En klasse for seg, fra 1992. Graham var svært glad i filmen fra oppveksten, og kom til Jacobson med idéen om å skape en kontemporær gjenskapelse, og utvide fortellingen til å utforske etnisitet, legning og seksualitet. Graham og Jacobson hadde også kontakt med Marshall (før hun døde i 2018) og Geena Davis, for å spørre om de hadde noe imot prosjektet.Graham og Jacobson bestemte seg for å utforske rasisme og fortellinger om skeive spillere i tillegg til den opprinnelige grunnhistorien. De hyrte inn en researcher for å samle detaljert informasjon om ligaen All-American Girls Professional Baseball League, og de møtte med overlevende spillere. Rollefiguren Max er en fusjon av tre virkelige afrikansk-amerikanske spillere fra ligaene Negro Leagues: Toni Stone, Mamie Johnson og Connie Morgan.Det ble kunngjort i mars 2020 at serien var under utvikling ved Amazon. Det er den andre adapsjonen av En klasse for seg, etter en kortvarig CBS-serie fra 1993 med samme, engelskspråklig navn.


=== Opptak ===
Etter at pilotepisoden ble spilt inn i Los Angeles, ble opptak stanset på grunn av Koronapandemien. Produksjon fant sted i Pittsburgh i Pennsylvania fra midten av juli til oktober i 2021.


== Utgivelse ==
Serien ble aller først vist frem 13. juni 2022 ved Tribeca Film Festival. For å reklamere for serien, ble den opprinnelige filmen som serien er basert på vist frem i Los Angeles under et 30-årsjubileum av filmen. Serien premierte 12. august 2022 på strømmetjenesten Prime Video.


== Mottagelse ==
Omtalesamlernettstedet Rotten Tomatoes ga serien en «approval rating» (engelsk, «godkjenningsvurdering») på 94 %, bestående av omtaler fra 77 kritikere med en gjennomsnittlig poengsum av 7,7 ut av 10 poeng. Metacritic ga serien en gjennomsnittlig poengsum av 70 ut av 100 poeng, basert på 32 kritikeromtaler, som indikerer «generelt positive omtaler».


== Referanser ==


== Eksterne lenker ==
(mul) Offisielt nettsted 
(en) A League of Their Own på Internet Movie Database 
(en) A League of Their Own på Rotten Tomatoes 
(en) A League of Their Own på Metacritic